श्री हनुमान चालीसा 
दोहा 


श्रीगुरु चरन सरोज रज, निज मनु मुकुरु सुधारि । 
बरनउँ रघुबर बिमल जसु, जो दायकु फल चारि ॥ 


बुद्धिहीन तनु जानिके, सुमिरौं पवन-कुमार । 


बल बुधि बिद्या देहु मोहि, हरहु कलेस बिकार ॥ 


चौपाई 
जय हनुमान ज्ञान गुन सागर । 


जय कपीस तिहुँ लोक उजागर ॥1॥ 


राम दूत अतुलित बल धामा । 


अञ्जनि-पुल्न पवनसुत नामा ॥2 ॥ 


महाबीर बिक्रम बजरङ्गी । 
कुमति निवार सुमति के सङ्गी ॥3॥ 


कञ्चन बरन बिराज सुबेसा । 


कानन कुण्डल कुञ्चित केस्रा ॥4 ॥ 


हाथ बज्र औ ध्वजा बिराजै । 


काँचे मूँज जनेउ साजै ॥5॥ 


सङ्कर सुवन केसरीनन्दन । 


तेज प्रताप महा जग बन्दुन ॥6 ॥ 


बिद्यावान गुनी अति चातुर । 


राम काज करिबे को आतुर ॥7॥ 


प्रभु चरित्र सुनिबे को रसिया । 


राम लखन सीता मन बसिया ॥8॥ 


सूक्ष्म रूप घरि सियहि दिखावा । 


बिकट रूप धरि लङ्क जरावा ॥9॥ 


भीम रूप धरि असुर सँहारे । 


रामचन्द्र के काज सँवारे ॥10॥ 


लाय सञ्जीवन लखन जियाये । 


श्रीरघुबीर हरषि उर लाये ॥11॥ 


रघुपति कीह्वी बहुत बड़ाई । 


तुम मम प्रिय भरतहि सम भाई ॥12॥ 


सहस बदन तुह्यारो जस गावैं । 


अस कहि श्रीपति कण्ठ लगावैं ॥13॥ 


सनकादिक ब्रह्मादि मुनीसा । 
नारद सारद सहित अहीसा ॥14॥ 
जम कुबेर दिगपाल जहाँ ते । 


कबि कोबिद॒ कहि सके कहाँ ते ॥15॥ 


तुम उपकार सुग्रीवहि कीह्वा । 


राम मिलाय राज पद दीहा ॥16॥ 


तुहारो मन्त्र बिभीषन माना । 


लङ्केस्वर भए सब जग जाना ॥17॥ 


जुग सहस्र जोजन पर भानु । 


लील्यो ताहि मधुर फल जानू ॥18॥ 


प्रभु मुद्रिका मेलि मुख माहीं । 


जलधि लाँधि गये अचरज नाहीं ॥19॥ 


दुर्गम काज जगत के जेते । 


सुगम अनुग्रह तुहारे तेते ॥20॥ 


राम दुआरे तुम रखवारे । 


होत न आज्ञा बिनु पैसारे ॥21 ॥ 


सब सुख लहै तुह्यारी सरना । 


तुम रच्छक काहू को डर ना ॥22॥ 


आपन तेज सह्यारो आपै । 


तीनों लोक हाँक तें काँपै ॥23॥ 


भूत पिसाच निकट नहि आवै । 


महाबीर जब नाम सुनावै ॥24 ॥ 


नासै रोग हंरै सब पीरा । 


जपत निरन्तर हनुमत बीरा ॥25॥ 


सङ्कट तें हनुमान छुड़ावै । 


मन क्रम बचन ध्यान जो लावै ॥26॥ 


सब पर राम तपस्वी राजा । 


तिन के काज सकल तुम साजा ॥27॥ 


और मनोरथ जो कोई लावै । 


सोई अमित जीवन फल पावै ॥28॥ 


चारों जुग परताप तुह्यारा । 


है परसिद्ध जगत उजियारा ॥29॥ 


साघु सन्त के तुम रखवारे । 


असुर निकन्दन राम दुलारे ॥30॥ 


अष्टसिद्धि नौ निधि के दाता । 


अस बर दीन जानकी माता ॥31॥ 


राम रसायन तुहारे पासा । 


सदा रहो रघुपति के दासा ॥32॥ 


तुहारे भजन राम को पावै । 


जनम जनम के दुख बिसरावै ॥33॥ 


अन्त काल रघुबर पुर जाई । 


जहाँ जन्म हरिभक्त कहाई ॥34॥ 


और देवता चित्त न धरई । 


हनुमत सेइ सर्ब सुख करई ॥35॥ 


सङ्कट कटै मिटै सब पीरा । 


जो सुमिरि हनुमत बलबीरा ॥36॥ 


जय जय जय हनुमान गोसाई । 


कृपा करहु गुरुदेव की नाई ॥37॥ 


जो सत बार पाठ कर कोई । 


छूटहि बन्दि महा सुख होई ॥38॥ 


जो यह पढ़ै हनुमान चालीसा । 


होय सिद्धि साखी गौरीसा ॥39 ॥ 


तुलसीदास सदा हरि चेरा । 


कीजै नाथ हृदय महुँ डेरा ॥40॥ 


॥दोहा ॥ 
पवनतनय सङ्कट हरन, मङ्गल मूरति रूप । 


राम लखन सीता सहित, हृदय बसहु सुर भूप ॥ 

